Sermites pilskalns
Sermites pilskalns jeb Sermītes pilskalns atrodas Kurzemē, Kuldīgas novada Laidu pagastā uz ziemeļiem no Sermītes, Skaldas upes krastā. Reģiona nozīmes kultūras piemineklis. Tas ir 5—6 metrus augsts reljefa pacēlums. Ziemeļu pusē bijis nocietināts ar 50 metrus garu grāvi un valni. Plakuma izmērs — 50 x 60 metri. Pilskalnu, iespējams, var saistīt ar 1253. gada Kursas dalīšanas līgumā pieminēto Bandavas ciemu Sargamiten. Pirmoreiz 1923. gadā pilskalnu aprakstījis Ernests Brastiņš, to neapmeklējot. 1944. gadā pilskalnu aprakstīja un uzmērīja Arveds Gusars. Datējums — vēlais dzelzs laikmets.